text: Gindrama nga Pagbasa sa Biblia
text: #000005
text: “Ang tawo nga nakahibalo magtimbangtimbang . . . nagahunahuna anay.” (Hulubaton 13:16, APD) Kon nagabasa ka sing mga impormasyon parte sa ikaayong lawas, mapalig-on ka nga pauswagon ang ikaayong lawas sang inyo pamilya.
text: #000010
text: Sa madamo nga pungsod, may publiko kag pribado nga mga institusyon nga nagatudlo kag nagahatag sing mga balasahon parte sa pag-atipan sang aton panglawas. Panginpusli ini kag magtuon sing mga paagi kon paano maamligan kag mangin maayo ang imo panglawas. Mangin handa pirme nga maghimo sing mga pagbag-o.
text: #000011
text: Kon sundon mo ang imo mga natun-an, makabulig ini sa imo kabataan kag sa ila man kabataan sa ulihi. Kon magpakita sing maayo nga halimbawa ang mga ginikanan parte sa husto nga pagkaon, katinlo, pagtulog, ehersisyo, kag paglikaw sa balatian, makabulig ini sa ila kabataan.—Hulubaton 22:6.
text: #000012
text: Gusto naton ang maayo nga panglawas indi lang para sa aton kaayuhan. Ang pag-untat sa mga bisyo kag bisan ang paghimo sang simple nga mga pagbag-o indi mahapos. Bisan nabal-an sang iban nga magabalatian sila ukon mapatay, wala nila gihapon ginahimo kon ano ang insakto. Ano ang makabulig sa ila? Pareho sa aton tanan, nagakinahanglan sila sing mas mabug-at nga rason ukon tulumuron sa kabuhi.
text: #000013
text: Halimbawa, dapat mapagros ang mag-asawa para makabuligay sila. Dapat tudluan kag buligan sang mga ginikanan ang ila kabataan. Dapat atipanon sang kabataan ang ila nagatigulang nga ginikanan. Kag gusto naton tanan nga makabulig sa komunidad sa baylo nga mangin kabug-atan. Para mahimo ini, kinahanglan ang gugma kag pag-ulikid sa iban.
text: #000014